Fagus sylvatica

Vos an lenga piemontèisa Për amprende a dovré 'l sistema dle parlà locaj ch'a varda sì. ?Fò Classìfica sientìfica Regn: Plantae Division: Magnoliophyta Class: Magnoliophyta Órdin: Fagales Famija: Fagaceae Géner: Fagus Specie: F. sylvatica Nòm binomial Fagus sylvatica L. Feuje e frut Fagus sylvatica Fagus sylvatica Ël fò: Fagus sylvatica Descrission A l'é n'erbo ch'a peul rivé fin-a a 40 méter d'autëssa e a 2 méter ëd diàmeter. A l'ha 'l tronch drit e cilìndrich, arvestì da na scòrsa seulia ëd color gris sën-ner. Soe feuje ovà a son longhe 6-8 centim. A l'han un color verd tënner a la prima, a son pì sombre andasend anans e peui, ant l'otonn, a dvento barosse prima ëd tombé. La còma a l'é larga e ariondà, motobin ës-ciassa. Distribussion As treuva an Euròpa. A preferiss in clima fresch ma sensa gròsse geilà e sàut ëd temperadura. A l'é spantià an sj'Alp antra 700 e 1200 méter d'autëssa; ant j'Apenin setentrionaj antra 700 e 1600 méter e ant j'Apenin meridionaj antra 1200 e 2000 méter. Presensa an Piemont Ël fò a l'é l'erbo pi spantià sle montagne piemontèise, anté ch'as dësvlupa an posission mesan-a antra ij castagné, an bass, e le conìfere (pin, sap, malëzzo, pëssre) pi an àut. A l'é present ëdcò an sle colin-e, andoa a chërs ant ij versant pi fresch. Notissie A peul vive 300 agn. Le fior a comparisso an maj-giugn. Ij frut a maduro a otóber, duvertandse an quatr për fé seurte le smens. Ël bòsch a l'é dur e goregn e a l'é motobin dovrà ant ij travaj da minusié, ëdcò tanme compensà. Ant ël passà a l'era ëdcò dovrà për fene ëd carbon ëd bòsch, për dé ëd combustìbil a j'andustrie. La combustion meusia dël bòsch as dësrolava ant le carbonere. Arferiment bibliogràfich për chi a veul fé dj'arserche pì ancreuse Fagus sylvatica L. Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi